Beurtkrag: Medupi-vervoerband minstens weer op dreef‘n Vervoerband soortgelyk aan die een wat by Medupi die gees gegee het. (Skermgreep: Eskom) Nadat ŉ vervoerband wat steenkool na die Medupi-kragsentrale Woensdagaand die gees gegee het, het Eskom gewaarsku beurtkrag kan moontlik op kort kennisgewing in werking gestel word. Die kragvoorsiener sê nou dié band is sedertdien herstel en kan weer gebruik word, wat Eskom se vermoë om krag op te wek beduidend verbeter het. Geen beurtkrag word in hierdie stadium vir Vrydag in die vooruitsig gestel nie. Eskom het weer benadruk dat die stelsel onder groot druk is en indien daar enige groot probleme ondervind word, beurtkrag op kort kennisgewing ingestel kan word. Onbeplande instandhoudingswerk het teen Donderdagaand 10 909MW uit die stelsel gehaal. Dit is benewens die 5 831MW wat weens beplande instandhoudingswerk nie beskikbaar is nie.